paragraph_text: Madonna je započela raditi na soundtracku u prosincu 1986., te je surađivala s Patrickom Leonardom i Stephenom Brayom, producentima njezinog trećeg studijskog albuma True Blue (1986). Trebala joj je jedna brza i jedna sporija pjesma. Leonard je skladao brzu pjesmu, a Madonna je napisala tekst i melodiju. Pjesmu je nazvala "Who's That Girl", te kako je mislila da je taj naziv bolji nego Slammer, promijenila je i naziv filma. Ovaj dvojac je također napisao i sporiju pjesmu za album koja se zvala "The Look of Love". Sa Stephanom Brayom je napisala dodatne dvije pjesme, od kojih je prva bila dance pjesma "Causing a Commotion", a druga je se zvala "Can't Stop".